**Analiza avizelor la proiectul Legii privind modificarea şi completarea unor acte legislative**

|  |  |  |
| --- | --- | --- |
| **nr. d/o** | **Conţinutul propunerilor şi obiecţiilor** | **Comentarii** |
| **Ministerul Dezvoltării Regionale şi Construcţiilor a prezentat avizul prin scrisoarea nr. 03/3-172 din 25 ianuarie 2013** | | |
| 1. | Ministerul Dezvoltării Regionale şi Construcţiilor, la demersul Ministerului Economiei nr. 06/3-6874 din 28.12.2012, a examinat proiectul Legii privind modificarea unor acte legislative, inclusiv analiza impactului de reglementare şi comunică susţinerea acestora. | Se acceptă |
| **Ministerul Mediului a prezentat avizul prin scrisoarea nr.05-07/94 din 17 ianuarie 2013** | | |
| 1. | Cu referire la proiectul Legii privind modificarea unor acte legislative, inclusiv Analiza impactului de reglementare, Ministerul Mediului le avizează fără obiecţii şi propuneri. | Se acceptă |
| **Ministerul Finanţelor a prezentat avizul prin scrisoarea nr. 11/1-2-09/60 din 11 martie 2013** | | |
| 1. | Ministerul Finanţelor a examinat proiectul Legii privind modificarea unor acte legislative şi în limita competenţei sale funcţionale, comunică următoarele  La art. 341:  - la lit.c) din alin. (3) nu sunt clare argumente în baza cărora a fost determinat nivelul minim de 10% al reducerii cantităţii necesare de combustubil pentru producerea energiei electrice prin cogenerare;  - nu sunt clare motivele stabilirii termenului „de cel puţin 5 ani” de acordare a contibuţiei la preţul energiei eletctrice produse în regim de cogenerare (pct. 4) şi cine va acorda aceste contribuţii şi în baza căror acte normative. | Se acceptă. Textul a fost redactat  Se acceptă. Textul a fost redactat |
| **Agenţia Naţională pentru Reglementare în Energetică a prezentat avizul prin scrisoarea nr. 01/94 din 7 februarie 2013** | | |
| 1. | Agenţia Naţională pentru Reglementare în Energetică a examinat proiectul Legii privind modificarea unor acte legislative şi prezintă următoarele obiecţii şi propuneri.  ANRE consideră inoportun de completat Legea cu privire la energia electrică cu articolele 34 şi 341, ele urmând a fi excluse din proiect, deoarece acestea nu sunt justificate economic şi vor duce la majorarea nejustificată a tarifelor la energia electrică şi energia termică.  Concomitent este necesar de menţionat că articolul 342, cu privire la procurarea energiei termice, nu ţine de Legea cu privire la energia electrică. Procurarea energiei termice ţine de Legea cu privire la energia termică. în tariful energiei electrice produse în regim de cogenerare de înaltă eficienţă urmează a fi incluse numai costurile justificate, dar nu şi o contribuţie care nu are nimic cu costurile suportate de producător şi va duce la majorarea nejustificată a tarifului la energia electrică produsă. Concomitent este necesar de menţionat că în Legea cu privire la energia electrică este deja prevăzut că care centrale electrice de termoficare au statut prioritar la comercializarea energiei electrice pe piaţa energiei electrice. De asemenea este necesar de menţionat că orice producător de energie electrică şi termică în cogenerare de înaltă eficienţă trebuie să fie stimulat să producă energie electrică şi termică la tarife competitive, dar nu instalarea de tehnologii de producere costisitoare şi apoi impunerea consumatorilor finali de a plăti pentru ineficienţa producătorilor.   1. La Art. II, art. 4 , alineat (2) din Legea cu privire la energetică, literele a), b), c) de expus în următoarea redacţie:    1. *în cazul producătorului de energie termică - pornind de la volumul de energie termică produsă şi livrată la punctul de delimitare;*    2. *în cazul operatorului reţelei termice - pornind de la volumul de energie termică transportat prin reţeaua termică şi livrat consumatorilor;*    3. *în cazul furnizorului de energie - pornind de la volumul de energie termică furnizată* consumatorilor; 2. La Art. III, art. 8, alineat (1), lit. d), punctul 411 din Legea privind reglementarea prin licenţiere a activităţii de întreprinzător de expus în următoarea redacţie:   „411) serviciul public de alimentare cu energie termică, în care se includ producerea, transportul/distribuţia şi furnizarea energiei termice". | Se acceptă. Textul a fost redactat.  Se acceptă. Textul a fost redactat.  Se acceptă. Textul a fost redactat.  Se acceptă parțial. Textul a fost redactat. |
| **Consiliul Concurenţei a prezentat avizul prin scrisoarea nr. DJ-07/47-115 din 15 februarie 2013** | | |
| 1. | Referitor la proiectul de Lege privind modificarea Legii nr. 124 din 23 decembrie 2009 cu privire la energia electrică, Legea nr. 1525 din 19 februarie 1998 cu privire la energetică, Legea nr. 451 din 30 iulie 2001 privind reglementarea prin licenţiere a activităţii de întreprinzător, Vă comunicăm despre lipsa de obiecţii şi propuneri pe marginea acestora. | Se acceptă. |
| **Agenţia Relaţii Funciare şi Cadastru a prezentat avizul prin scrisoarea nr. 36/01-06/100 din 21 ianuarie 2013** | | |
| 1. | La proiectul de lege privind modificarea unor acte legislative, propuneri şi obiecţii nu sunt. | Se acceptă |
| **Societatea pe Acţiuni ,,CET-1” a prezentat avizul prin scrisoarea nr. 01-11/37-27 din 28 ianuarie 2013** | | |
| 1. | Art. 341 (2) c) din proiectul de modificare a legii cu privire la energia electrică – „economii evaluate lunar la un nivel minim de 10%” de completat: „comparativ cu valorile de referinţă pentru producerea separată stabilite pentru perioada dată” (sau în loc de cuvăntul „lunar” de indicat „anual”). | Se acceptă. Textul a fost redactat |
| **SA ,,Apă-Canal Chişinău” a prezentat avizul prin scrisoarea nr. 01-99 din 21 ianuarie 2013** | | |
| 1. | Considerăm că, noţiunile incluse în modificările la legi trebuie să fie cuprinse şi definite de Legea privind energia termică. Astfel, noţiunea de operator/companie de distribuţie a energiei termice, operator de distribuţie şi furnizare a energiei termice, care se întîlnesc în modificările propuse la Legea nr. 1525/1998 cu privire la energetică şi Legea nr. 124/2009 cu privire la energia electrică, nu sunt definite în legile respective dar nici nu se regăsesc la proiectul Legii privind energia termică.  În modificările propuse la Legea nr. 451/2001 privind reglementarea prin licenţiere a actiivităţii de întreprinzător, nu este prevăzută activitatea de furnizare a energiei termice, cu toate că în atribuţiile ANRE, conform art. 6 din Legea privind energia termică, întră şi licinţierea acestui gen de activitate.  Făcînd un studiu comparat al actelor legislative care reglementează domeniul vizat în ţara vecină, România, concluzionăm că, ar fi binevenită preluarea aspectelor privind stabilirea domeniului de reglementare a obiectivelor de bază cu caracter terminologic, privitoare la exploatarea sistemelor de transport, de distribuţie, condiţiilor de acces la reţele, formare a preţurilor, delimitare a responsabilitîţilor din legislaţia acestei ţări, dat fiind că nivelul legislaţiei de profil al României este coordonat şi armonizat cu Directivele şi sistemul legislativ al ţărilor care fac parte din UE. | Se acceptă. Textul a fost redactat  Se acceptă. Textul a fost redactat  Se acceptă. Textul a fost redactat |
| **Asociaţia patronală a serviciilor publice din Republica Moldova a prezentat avizul prin scrisoarea nr. 8 din 25 februarie 2013** | | |
| 1. | Proiectul Legii privind modificarea unor acte legislative îl avizăm pozitiv, fără completări şi obiecţii. | Se acceptă. Textul a fost redactat |
| **Confideraţia Naţională a Sindicatelor din Moldova a prezentat avizul prin scrisoarea nr. 03-02/71 din 24 ianuarie 2013** | | |
| 1. | La proiectul Legii privind modificarea unor acte legislative obiecţii nu sunt. |  |